

**L u č k a u p r a v a Z a d a r**

Dokumentacija za nadmetanje

Koncesija na području putničke luke Zadar za postavu pokretnog štanda za prezentaciju brodskih izleta za obavljanje djelatnosti pomorskog prijevoza putnika

*Broj objave u Elektroničkom oglasniku javne nabave (EOJN): 2025/S K01-0000016*

*Datum slanja u EOJN:* *24.01.2025.*

*Datum objave u EOJN: 27.01.2025.*

Evidencijski broj: KN – 01/2025

Zadar, siječanj 2025.

Na temelju članka 21. Zakona o koncesijama (NN 69/17, 107/20), članka 2. i članka 91. stavak 1. točka 7. i članka 110. Zakona o pomorskom dobru i morskim lukama (NN br. 83/23), članka 31. Uredbe o postupku davanja koncesije na pomorskom dobru (NN br. 23/04, 101/04, 39/06, 63/08, 125/10, 102/11, 83/12, 10/17, 83/23), te članka 19. točke 17. Statuta Lučke uprave Zadar, Lučka uprava Zadar objavljuje sljedeću

**Obavijest o namjeri davanja koncesije**

na području putničke luke Zadar za postavu pokretnog štanda za prezentaciju brodskih izleta za obavljanje djelatnosti pomorskog prijevoza putnika

Ovom Obavijesti Lučka uprava Zadar (u daljnjem tekstu: Davatelj koncesije) iskazuje namjeru davanja koncesije na lučkom području putničke luke Zadar za postavu pokretnog štanda za prezentaciju brodskih izleta za obavljanje djelatnosti pomorskog prijevoza putnika na ukupno 11 pozicija na području Liburnske i Istarske obale, sve unutar lučkog područja putničke luke Zadar. Pojedinačna površina prostora za postavu iznosi najviše 2,40 m2 odnosno 2,00 m x 1,20 m.

Ovom Obavijesti ostvaruju se načela postupka davanja koncesije sadržana u odredbi članka 6. Zakona o koncesijama (NN 69/17, 107/20), i to načelo slobode kretanja robe, načelo slobode poslovnog nastana, načelo slobode pružanja usluga, načelo učinkovitosti, kao i ostala temeljna načela iz Ustava Republike Hrvatske te Ugovora o osnivanju Europske zajednice, kao što su načelo tržišnog natjecanja, načelo jednakog tretmana, načelo zabrane diskriminacije, načelo uzajamnog priznavanja, načelo razmjernosti i načelo transparentnosti.

Objava Obavijesti o namjeri davanja koncesije izvršit će se u Elektroničkom oglasniku javne nabave Republike Hrvatske.

1. Opći podaci
   1. **Informacije o Davatelju koncesije**

Davatelj koncesije: Lučka uprava Zadar

Adresa: Gaženička cesta 28 C, 23000 Zadar

E-pošta: [info@port-authority-zadar.hr](mailto:info@port-authority-zadar.hr)

OIB: 03457471323

Internet adresa: [www.port-authority-zadar.hr](http://www.port-authority-zadar.hr)

* 1. **Služba i osobe zadužene za kontakt s gospodarskim subjektima**

Marin Slavić, voditelj koncesija

Lučka uprava Zadar

Gaženička cesta 28 C

23000 Zadar

[mslavic@port-authority-zadar.hr](mailto:mslavic@port-authority-zadar.hr)

Tel: 385 23 201 201

Fax: 385 23 201 212

* 1. **Evidencijski broj koncesije**

Davatelj koncesije vodi koncesiju iz ove Dokumentacije za nadmetanje pod evidencijskim brojem KN – 01/2025.

* 1. **Popis gospodarskih subjekata s kojima bi Davatelj koncesije bio u sukobu interesa prema propisima o javnoj nabavi**

U smislu članka 80. Zakona o javnoj nabavi („Narodne novine“ br. 120/16 i 114/2022) Davatelj koncesije je u sukobu interesa sa sljedećim gospodarskim subjektima:

PB GROUP, obrt za savjetovanje i posredovanje u trgovini, Zadar vl. Andrea Milanović, OIB: 60585646272.

* 1. **Vrsta koncesije**

Sukladno općoj legislativi, koncesija se prema vrsti razvrstava na koncesiju za usluge.

Sukladno članku 107. stavak 3. točka 2. Zakona o pomorskom dobru i morskim lukama, radi se o koncesiji za obavljanje pomoćne lučke djelatnosti - gospodarske djelatnosti koje se obavljaju u lukama, a nisu neposredno u funkciji obavljanja osnovnih lučkih djelatnosti.

1. Podaci o predmetu koncesije
   1. **Opis predmeta koncesije**

Glavni predmet koncesije je gospodarsko korištenje pomorskog dobra na području putničke luke Zadar za postavu pokretnog štanda za prezentaciju brodskih izleta za obavljanje djelatnosti pomorskog prijevoza putnika i to na ukupno 11 pozicija, od toga na području Liburnske 10 pozicija i Istarske obale 1 pozicija, sve unutar lučkog područja putničke luke Zadar.

Pojedinačna površina prostora iznosi najviše 2,40 m2 odnosno 2,00 m x 1,20 m.

* 1. **Mjesto obavljanja koncesije**

Lokacija koncesije predstavlja lučko područje luke otvorene za javni promet od osobitog (međunarodnog) gospodarskog interesa za Republiku Hrvatsku – putnička luka Zadar, koje se nalazi na administrativnom području jedinice lokalne samouprave grada Zadra, sve sukladno Naredbi o razvrstaju luka otvorenih za javni promet na području Zadarske županije („Narodne novine“ br. 29/13, 49/13, 135/14).

Prema NUTS klasifikaciji lokacija se označava oznakom HR033.

Mjesto obavljanja koncesije je dio lučkog područja putničke luke Zadar i to područje Liburnske i Istarske obale. Planirane pozicije postave štandova određene su nacrtom rasporeda štandova s označenim pripadajućim brojem svakog pojedinačnog štanda, a koji nacrt je sastavni dio ove dokumentacije.

* 1. **Procjena vrijednosti koncesije**

Procijenjena ukupna vrijednost koncesije za vrijeme trajanja koncesije iznosi 61.600,00 EUR.

* 1. **Trajanje ugovora o koncesiji**

Koncesija se daje na period od **2 (dvije) godine** i to na način se period postave štanda odobrava isključivo u razdoblju od **7 (sedam)** mjeseci svake godine odnosno:

1. od 01. travnja 2025. do 31. listopada 2025. godine,
2. od 01. travnja 2026. do 31. listopada 2026. godine.

Točan datum početka postave štanda utvrdit će se Ugovorom.

* 1. **Posebni uvjeti koncesije**
     1. Površine (lokacije) za postavu pokretnog štanda daju se u koncesiju na način da jedan ponuditelj dostavlja ponudu i može dobiti koncesiju samo za jedno mjesto za postavu štanda.
     2. Ukoliko nakon provedenog postupka dodjele pozicija i sklapanja ugovora o koncesiji (prvi krug), preostane slobodnih pozicija za postavu štandova, Davatelj koncesije zadržava pravo da navedene preostale slobodne pozicije ponudi ostalim ponuditeljima koji u prvom krugu nisu ostvarili pravo ni na jednu od ponuđenih pozicija.

Slobodne pozicije nuditi će se ponuditeljima sukladno visini ponuđenih iznosa. Ponuditelj s najvišim ponuđenim iznosom ima pravo prvi birati poziciju štanda od preostalih slobodnih pozicija, nakon njega pravo odabira ima ponuditelj s drugim najvišim ponuđenim iznosom i tako dalje dok se ne popune sve preostale slobodne pozicije. Ponuditelj ne može odabrati poziciju štanda ukoliko ponuđeni iznos ponuditelja nije veći od početnog iznosa pozicije štanda koji je slobodan.

Za slučaj dvije ili više valjanih ponuda s istim iznosom, prednost ima ponuda ponuditelja koja je zaprimljena ranije.

Ukoliko ponuditelj u drugom krugu ne prihvati ponuđene slobodne pozicije, ostvaruje pravo na povrat jamstva za ozbiljnost ponude, obzirom da se u tom slučaju radi o poziciji za koju se nije prvotno natjecao.

* + 1. Štandovi za prezentaciju brodskih izleta moraju svojim izgledom biti ujednačeni i to oblikom, dimenzijama i materijalima izrade. Informativni prikaz izgleda štanda je sastavni dio ove Dokumentacije.

Dimenzije radne plohe štanda mogu iznositi najviše 1,50 m x 0,60 m. Radna ploha mora biti bez oštrih kuteva sukladno primjerima prikaza štanda u privitku Dokumentacije. Radna ploha štanda može biti izrađena od compact materijala bijele boje ili drva (npr. vodootporna šperploča), debljine materijala ne manje od 13mm. Informativni prikaz izgleda štanda sastavni je dio ove dokumentacije. Materijali korišteni za izradu štanda moraju biti kao gore navedeni ili jednakovrijedni.

1. Razlozi za isključenje ponude

1. 1. **Obvezni razlozi za isključenje gospodarskog subjekta**
      1. **Pravomoćna osuda za određena kaznena djela**

Davatelj koncesije obvezan je isključiti gospodarski subjekt iz postupka davanja koncesije u bilo kojem trenutku ako utvrdi da:

1. je gospodarski subjekt koji ima poslovni nastan u Republici Hrvatskoj ili osoba koja je član upravnog, upravljačkog ili nadzornog tijela ili ima ovlasti zastupanja, donošenja odluka ili nadzora toga gospodarskog subjekta i koja je državljanin Republike Hrvatske pravomoćnom presudom osuđena za:
2. sudjelovanje u zločinačkoj organizaciji, na temelju:

* članka 328. (zločinačko udruženje) i članka 329. (počinjenje kaznenog djela u sastavu zločinačkog udruženja) Kaznenog zakona;
* članka 333. (udruživanje za počinjenje kaznenih djela), iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.);

b) korupciju, na temelju:

* članka 252. (primanje mita u gospodarskom poslovanju), članka 253. (davanje mita u gospodarskom poslovanju), članka 254. (zlouporaba u postupku javne nabave), članka 291. (zlouporaba položaja i ovlasti), članka 292. (nezakonito pogodovanje), članka 293. (primanje mita), članka 294. (davanje mita), članka 295. (trgovanje utjecajem) i članka 296. (davanje mita za trgovanje utjecajem) Kaznenog zakona;
* članka 294.a (primanje mita u gospodarskom poslovanju), članka 294.b (davanje mita u gospodarskom poslovanju), članka 337. (zlouporaba položaja i ovlasti), članka 338. (zlouporaba obavljanja dužnosti državne vlasti), članka 343. (protuzakonito posredovanje), članka 347. (primanje mita) i članka 348. (davanje mita) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.);

c) prijevaru, na temelju:

* članka 236. (prijevara), članka 247. (prijevara u gospodarskom poslovanju), članka 256. (utaja poreza ili carine) i članka 258. (subvencijska prijevara) Kaznenog zakona;
* članka 224. (prijevara), članka 293. (prijevara u gospodarskom poslovanju) i članka 286. (utaja poreza i drugih davanja) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.);

d) terorizam ili kaznena djela povezana s terorističkim aktivnostima, na temelju:

* članka 97. (terorizam), članka 99. (javno poticanje na terorizam), članka 100. (novačenje za terorizam), članka 101. (obuka za terorizam) i članka 102. (terorističko udruženje) Kaznenog zakona;
* članka 169. (terorizam), članka 169.a (javno poticanje na terorizam) i članka 169.b (novačenje i obuka za terorizam) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.);

e) pranje novca ili financiranje terorizma, na temelju:

* članka 98. (financiranje terorizma) i članka 265. (pranje novca) Kaznenog zakona;
* članka 279. (pranje novca) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.);

f) dječji rad ili druge oblike trgovanja ljudima, na temelju:

* članka 106. (trgovanje ljudima) Kaznenog zakona;

članka 175. (trgovanje ljudima i ropstvo) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.).

Davatelj koncesije obvezan je isključiti gospodarski subjekt u bilo kojem trenutku tijekom postupka davanja koncesije ako je gospodarski subjekt koji nema poslovni nastan u Republici Hrvatskoj ili osoba koja je član upravnog, upravljačkog ili nadzornog tijela ili ima ovlasti zastupanja, donošenja odluka ili nadzora toga gospodarskog subjekta i koja nije državljanin Republike Hrvatske pravomoćnom presudom osuđena za kaznena djela iz Poglavlja 3.1.1. ove Dokumentacije za nadmetanje i za odgovarajuća kaznena djela prema nacionalnim propisima države poslovnog nastana gospodarskog subjekta, odnosno države čiji je osoba državljanin.

* + 1. **Postupak likvidacije, odnosno obustava poslovne aktivnosti**

Davatelj koncesije obvezan je isključiti gospodarski subjekt iz postupka davanja koncesije u bilo kojem trenutku ako utvrdi da je gospodarski subjekt u postupku likvidacije, odnosno ako je obustavio svoje poslovne aktivnosti.

* + 1. **Plaćanja dospjelih poreznih obveza i obveza za mirovinsko i zdravstveno osiguranje**

Davatelj koncesije obvezan je isključiti gospodarskog subjekta iz postupka davanja koncesije ako utvrdi da gospodarski subjekt nije ispunio obveze plaćanja dospjelih poreznih obveza i/ili doprinosa za mirovinsko i zdravstveno osiguranje u Republici Hrvatskoj ili u državi poslovnog nastana gospodarskog subjekta

Davatelj koncesije neće isključiti gospodarskog subjekta iz postupka davanja koncesije ako mu sukladno posebnom propisu plaćanje obveza nije dopušteno ili mu je odobrena odgoda plaćanja.

* + 1. **Razlozi za isključenje prema posebnim pretpostavkama sukladno posebnom propisu**

Posebne pretpostavke za dobivanje koncesije na pomorskom dobru koje gospodarski subjekt mora ispunjavati jesu:

1. da je registriran za obavljanje gospodarske djelatnosti za koju traži koncesiju;
2. da su do dana podnošenja ponude podmirene sve obveze iz prijašnjih koncesija;
3. da u pet godina koje prethode danu podnošenja ponude odnosno zahtjeva nije oduzimana koncesija za gospodarsko korištenje pomorskog dobra;
4. da nije koristio pomorsko dobro bez valjane pravne osnove i/ili uzrokovao štetu na pomorskom dobru, ako prethodno ne plati naknadu štete ili naknadu zbog stjecanja bez osnove, s tim da visina naknade štete ne može biti manja od naknade za koncesiju, koju bi bio dužan platiti ovlaštenik koncesije da pomorsko dobro koristi na temelju valjane pravne osnove.

* 1. **Otklanjanje razloga za isključenje gospodarskog subjekta**

Davatelj koncesije može odustati od isključenja gospodarskog subjekta kod kojeg je stečen razlog za isključenje iz Poglavlja 3.1. zbog bitnih razloga koji se odnose na javni interes kao što je javno zdravlje ili zaštita okoliša.

Svaki gospodarski subjekt koji se nalazi u nekoj od situacija iz Poglavlja 3.1. može pružiti dokaze kako bi dokazao da su mjere koje je poduzeo dovoljne da pokažu njegovu pouzdanost bez obzira na postojanje nekog bitnog razloga za isključenje. Ako se takav dokaz smatra dovoljnim, dotični gospodarski subjekt ne isključuje se iz postupka.

Poduzimanje mjera gospodarski subjekt dokazuje:

* plaćanjem naknade štete ili poduzimanjem drugih odgovarajućih mjera radi plaćanja naknade štete prouzročene kaznenim djelom ili propustom;
* aktivnom suradnjom s nadležnim tijelima radi potpunog razjašnjenja činjenica i okolnosti u vezi s kaznenim djelom ili propustom;
* odgovarajućim tehničkim, organizacijskim i kadrovskim mjerama radi sprječavanja daljnjih kaznenih djela ili propusta.

Mjere koje je poduzeo gospodarski subjekt ocjenjuju se uzimajući u obzir težinu i posebne okolnosti kaznenog djela ili propusta te je obvezan obrazložiti razloge prihvaćanja ili neprihvaćanja mjera.

Davatelj koncesije neće isključiti gospodarskog subjekta iz postupka davanja koncesije ako ocijeni da su poduzete mjere primjerene.

Razdoblje isključenja gospodarskog subjekta kod kojeg su ostvarene osnove za isključenje ovoga članka iz postupka davanja koncesije je tri godine od dana dotičnog događaja, osim ako pravomoćnom presudom nije određeno drukčije.

U slučaju zajednice natjecatelja ili ponuditelja, okolnosti iz ovoga potpoglavlja utvrđuju se za sve članove zajednice pojedinačno.

Davatelj koncesije na odgovarajući način primjenjuje odredbe ovoga potpoglavlja i u odnosu na potkoncesionare i na podugovaratelje.

1. Dokazivanje nepostojanja razloga za isključenje ponude
2. 1. **Razlozi za isključenje gospodarskog subjekta iz** **točke 3.1.1. Dokumentacije za nadmetanje**

Nepostojanje osnove za isključenje Potpoglavlja 3.1.1. dokazuje se

* izvatkom iz kaznene evidencije ili drugog odgovarajućeg registra ili, ako to nije moguće, jednakovrijedni dokument nadležne sudske ili upravne vlasti u državi poslovnog nastana gospodarskog subjekta, odnosno državi čiji je osoba državljanin, kojim se dokazuje da ne postoje osnove za isključenje, ne starijom od 30 (trideset) dana od dana objave obavijesti o nadmetanju

Ako se u državi poslovnog nastana gospodarskog subjekta, odnosno državi čiji je osoba državljanin ne izdaju dokumenti prethodnog odjeljka ili ako ne obuhvaćaju sve okolnosti koje su u njima navedene, oni mogu biti zamijenjeni

* izjavom pod prisegom ili,

Ako izjava pod prisegom prema pravu dotične države ne postoji,

* izjavom davatelja s ovjerenim potpisom kod nadležne sudske ili upravne vlasti, javnog bilježnika ili strukovnog ili trgovinskog tijela u državi poslovnog nastana gospodarskog subjekta, odnosno državi čiji je osoba državljanin. Izjava se daje na obrascu koji je sastavni dio ove Dokumentacije za nadmetanje (**Prilog A**).
  1. **Razlozi za isključenje gospodarskog subjekta iz točke 3.1.2. Dokumentacije za nadmetanje**

Nepostojanje osnove za isključenje Potpoglavlja 3.1.2. dokazuje se:

* izvatkom iz sudskog registra ili potvrdom trgovačkog suda ili drugog nadležnog tijela u državi poslovnog nastana gospodarskog subjekta, kojim se dokazuje da ne postoje osnove za isključenje, ne starijim od 30 (trideset) dana od dana objave obavijesti o nadmetanju.

* 1. **Razlozi za isključenje gospodarskog subjekta iz točke 3.1.3. Dokumentacije za nadmetanje**

Nepostojanje osnove za isključenje Potpoglavlja 3.1.3. dokazuje se:

* potvrdom porezne uprave ili drugog nadležnog tijela u državi poslovnog nastana gospodarskog subjekta, kojim se dokazuje da ne postoje osnove za isključenje, ne starijom od 30 (trideset) dana od dana objave obavijesti o nadmetanju.
  1. **Razlozi za isključenje gospodarskog subjekta iz točke 3.1.4. Dokumentacije za nadmetanje**

Nepostojanje osnove za isključenje Potpoglavlja 3.1.4. dokazuje se:

* izvatkom iz sudskog registra ili potvrdom trgovačkog suda ili drugog nadležnog tijela u državi poslovnog nastana gospodarskog subjekta, kojim se dokazuje da je gospodarski subjekt registriran za obavljanje gospodarske djelatnosti za koju traži koncesiju, ne starijim od 30 (trideset) dana od dana objave obavijesti o nadmetanju. Ponuditelj mora dokazati da je registriran za obavljanje djelatnosti predmeta koncesije odnosno pomorskog ili obalnog ili morskog prijevoza putnika.
* izjavom da su do dana podnošenja ponude podmirene sve obveze iz prijašnjih koncesija, ako ih je imao, odnosno Izjavom da do sada nije imao koncesiju. Izjava se daje na obrascu koji je sastavni dio ove Dokumentacije za nadmetanje **(Prilog B).**
* izjavom da mu u pet godina koje prethode danu podnošenja ponude nije oduzimana koncesija za gospodarsko korištenje pomorskog dobra, ako ih je imao, odnosno Izjavom da do sada nije imao koncesiju. Izjava se daje na obrascu koji je sastavni dio ove Dokumentacije za nadmetanje **(Prilog C).**
* izjavom da nije koristio pomorsko dobro bez valjane pravne osnove i/ili uzrokovao štetu na pomorskom dobru, ako prethodno ne plati naknadu štete ili naknadu zbog stjecanja bez osnove, s tim da visina naknade štete ne može biti manja od naknade za koncesiju, koju bi bio dužan platiti ovlaštenik koncesije da pomorsko dobro koristi na temelju valjane pravne osnove. Izjava se daje na obrascu koji je sastavni dio ove Dokumentacije za nadmetanje **(Prilog D).**

1. Kriteriji za odabir gospodarskog subjekta (uvjeti sposobnosti)
   1. **Uvjeti sposobnosti za obavljanje profesionalne djelatnosti**

Gospodarski subjekt mora imati registriranu djelatnost iz predmeta koncesije. Ponuditelj mora dokazati da je registriran za obavljanje djelatnosti predmeta koncesije odnosno pomorskog ili obalnog ili morskog prijevoza putnika.

* 1. **Uvjeti ekonomske i financijske sposobnosti za obavljanje djelatnosti**

Gospodarski subjekt mora imati uvjete ekonomske i financijske sposobnosti potrebne za izvršenje ugovora o koncesiji te raspolagati potrebnim financijskim sredstvima ili izvorima sredstava za ostvarenje plana i programa rada i investicija.

Smatrat će se da gospodarski subjekt nema ekonomsku i financijsku sposobnost ako ima nepodmirenih dospjelih obveza temeljem javnih davanja i ako ima evidentirano više od 15 dana blokade glavnog računa u posljednjih šest mjeseci.

* 1. **Uvjeti tehničke i stručne sposobnosti za obavljanje djelatnosti**

Ponuditelj mora dokazati da posjeduje tehničke i stručne sposobnosti za postavu pokretnog štanda za prezentaciju brodskih izleta za obavljanje djelatnosti pomorskog prijevoza putnika; Ponuditelj raspolaže uvjetima tehničke i stručne sposobnosti ako kumulativno ispunjava sljedeće uvjete:

* posjeduje plovni objekt u svojstvu vlasnika broda odnosno brodara
* posjeduje plovni objekt namijenjen za gospodarske svrhe
* vrsta odnosno namjena plovnog objekta je putnička odnosno registriran je za prijevoz putnika
  1. **Uvjeti** **sposobnosti prema posebnim propisima**

Ponuditelj mora dokazati da ispunjava posebne uvjete sukladno članku 56. Zakona o pomorskom dobru i morskim lukama ("Narodne novine" broj 83/23) odnosno:

1. da je registriran za obavljanje gospodarske djelatnosti za koju traži koncesiju
2. da su do dana podnošenja ponude odnosno zahtjeva podmirene sve obveze iz prijašnjih koncesija
3. da u pet godina koje prethode danu podnošenja ponude odnosno zahtjeva nije oduzimana koncesija za gospodarsko korištenje pomorskog dobra
4. da nije koristio pomorsko dobro bez valjane pravne osnove i/ili uzrokovao štetu na pomorskom dobru, ako prethodno ne plati naknadu štete ili naknadu zbog stjecanja bez osnove, s tim da visina naknade štete ne može biti manja od naknade za koncesiju, koju bi bio dužan platiti ovlaštenik koncesije da pomorsko dobro koristi na temelju valjane pravne osnove
5. Dokazivanje uvjeta sposobnosti ponuditelja
   1. **Uvjeti sposobnosti za obavljanje profesionalne djelatnosti**

Gospodarski subjekt dokazuje sposobnost za obavljanje profesionalne djelatnosti (po točki 5.1. Dokumentacije za nadmetanje):

* izvatkom iz sudskog registra ili drugog odgovarajućeg registra države poslovnog nastana gospodarskog subjekta, ne starijim od 30 dana od dana roka za dostavu ponuda;
  1. **Uvjeti ekonomske i financijske sposobnosti za obavljanje djelatnosti**

Gospodarski subjekt dokazuje ekonomsku i financijsku sposobnost (po točki 5.2. Dokumentacije za nadmetanje):

* potvrdom nadležne Porezne uprave o plaćenim dospjelim obvezama temeljem javnih davanja, ne starijom od 30 dana od dana roka za dostavu ponuda**.**
* potvrdom o solventnosti (BON-2) financijske institucije ili drugom odgovarajućem dokumentu kojom dokazuje da nema evidentirano više od 15 dana blokade glavnog računa u posljednjih šest mjeseci,ne starijom od 30 dana od dana roka za dostavu ponuda**.**
  1. **Uvjeti tehničke i stručne sposobnosti za obavljanje djelatnosti**

Gospodarski subjekt dokazuje tehničku i stručnu sposobnost (po točki 5.3. Dokumentacije za nadmetanje) za obavljanje djelatnosti dostavom sljedećih dokumenata:

* preslikom Upisnog lista broda odnosno očevidnikom brodica;
* preslikom Ostale dokumentacije kojom se dokazuju gore traženi uvjeti.
  1. **Uvjeti sposobnosti prema posebnim propisima**

## Gospodarski subjekt dokazuje uvjete sposobnosti prema posebnom propisu (po točki 5.4. Dokumentacije za nadmetanje):

## izvatkom iz sudskog registra

* ovjerenom izjavom osobe ovlaštene za zastupanje na obrascima/prilozima koji su sastavni dio ove Dokumentacije za nadmetanje **(Prilog B, C, D)**

1. Naknada za koncesiju
   1. **Naknada za koncesiju**

Početni iznos godišnjeg stalnog dijela koncesijske naknade za svaki pojedini štand određuje se u sljedećim iznosima, u valuti EUR:

|  |  |  |  |  |
| --- | --- | --- | --- | --- |
| Liburnska obala | |  | Istarska obala | |
| Pozicija štanda | Početni iznos |  | Pozicija štanda | Početni iznos |
| Štand broj 1 | 5.800,00 |  | Štand broj 11 | 4.000,00 |
| Štand broj 2 | 2.800,00 |  |  |  |
| Štand broj 3 | 2.200,00 |  |  |  |
| Štand broj 4 | 2.200,00 |  |  |  |
| Štand broj 5 | 2.200,00 |  |  |  |
| Štand broj 6 | 2.200,00 |  |  |  |
| Štand broj 7 | 2.200,00 |  |  |  |
| Štand broj 8 | 2.200,00 |  |  |  |
| Štand broj 9 | 2.200,00 |  |  |  |
| Štand broj 10 | 2.800,00 |  |  |  |

1. Podaci o ponudi
   1. **Sadržaj ponude**

Ponuda obavezno sadrži:

* + 1. **Popunjeni ponudbeni list ponuditelja (OBRAZAC 1) ili popunjeni ponudbeni list zajednice ponuditelja (OBRAZAC 2)**

Ako u postupku nadmetanja sudjeluje zajednica ponuditelja, ponudbeni list sadrži podatke za svakog člana zajednice uz obveznu naznaku člana koji je voditelj zajednice te ovlašten za komunikaciju s naručiteljem. Ponudbeni list zajednice ponuditelja izrađuje se na predlošku koji je sastavni dio ove Dokumentacije za nadmetanje (Obrazac 2). Ponuda zajednice ponuditelja valjana je samo ako svaki član zajednice ponuditelja dostavi ponudbeni list zajednice ponuditelja.

* + 1. **Dokaze o nepostojanju osnove za isključenje ponude**

Dokazi o nepostojanju osnove za isključenje sadržani su u Poglavlju 4. ove Dokumentacije za nadmetanje.

* + 1. **Dokaze o ispunjenju uvjeta sposobnosti**

Dokazi o nepostojanju osnove za isključenje sadržani su u Poglavlju 6. ove Dokumentacije za nadmetanje.

* + 1. **Izjavu ponuditelja o prihvaćanju svih uvjeta iz Dokumentacije za nadmetanje**

Izjava se daje na obrascu koji je sastavni dio ove Dokumentacije za nadmetanje (**Prilog E**).

* + 1. **Ugovor o koncesiji**

Ugovor o koncesiji sklapa se u sadržaju na temelju nacrta koji je sastavni dio ove DZN.

Ponuditelj mora u sklopu ponude dostaviti i potpisan prijedlog nacrta Ugovora o koncesiji (**Prilog F** Dokumentacije za nadmetanje);

* + 1. **Jamstvo za ozbiljnost ponude**

Jamstvo za ozbiljnost ponude daje se za slučaj odustajanja ponuditelja od ponude u roku njezine valjanosti, dostavljanja neistinitih podataka, odbijanja potpisivanja ugovora o koncesiji, te nedostavljanja isprava i/ili jamstva koje je odabrani ponuditelj dužan dostaviti prije sklapanja ugovora o koncesiji sukladno ovoj Dokumentaciji za nadmetanje. U tom slučaju, Davatelj koncesije naplatit će jamstvo za ozbiljnost ponude u cijelosti.

Ponuditelj je obvezan uplatiti novčani polog u iznosu od **600,00 EUR** u korist Državnog proračuna Republike Hrvatske sa sljedećim podacima:

**IBAN**: HR1210010051863000160,

uz obveznu naznaku modela **HR64** i poziva na broj: **9725-51271-OIB Uplatitelja**

uz obaveznu naznaku svrhe plaćanja: polog - jamstvo za ozbiljnost ponude. Sredstva novčanog pologa na dan isteka roka za dostavu ponuda odnosno do trenutka otvaranja ponuda moraju biti evidentirana na računu Lučke uprave Zadar.

Davatelj koncesije će vratiti jamstvo za ozbiljnost ponude odabranim ponuditeljima nakon sklapanja ugovora, a ostalim ponuditeljima će vratiti jamstva za ozbiljnost ponude nakon završetka postupka davanja koncesije. Povrat sredstava novčani pologa izvršit će se uplatom na račun s kojeg su prenesena ili na račun koji uputi ponuditelj pisanim dopisom. Potvrde uplate jamstva će pohraniti sukladno članku 217. Zakona o javnoj nabavi.

* 1. **Jezik i pismo ponude**

Ponuda mora biti napisana na hrvatskom jeziku i latiničnom pismu.

* 1. **Način izrade ponude**

Ponuda se izrađuje na način da čini cjelinu. Ponuda se uvezuje na način da se onemogući naknadno vađenje ili umetanje listova, a povezuje se jamstvenikom. Mjesto vezivanja jamstvenika ponuditelj će ovjeriti pečatom. Stranice ponude se označavaju brojem na način da je vidljiv redni broj stranice i ukupan broj stranica ponude. Ponude se pišu neizbrisivom tintom.

* 1. **Izmjena ponude i odustajanje od ponude**

U roku za dostavu ponude ponuditelj može izmijeniti svoju ponudu, nadopuniti je ili od nje odustati.

Nakon isteka roka za dostavu ponuda se ne smije mijenjati, već samo pojasniti ili dopuniti u skladu s Dokumentacijom za nadmetanje.

* 1. **Ponuđena naknada za koncesiju**

Ponuđeni stalni dio naknade za koncesiju izražava se u iznosu valute koji ne može biti manji od početnog iznosa stalnog dijela naknade za koncesiju iz Poglavlja 7.1.

* 1. **Valuta ponude**

Svi iznosi navedeni u ponudi moraju biti naznačeni u valuti **EUR**.

* 1. **Način dostave ponude**

Ponuda se dostavlja u zatvorenoj omotnici na adresu Davatelja koncesije:

Lučka uprava Zadar

Gaženička cesta 28 C

23 000 Zadar,

s naznakom „**NE OTVARAJ** - Ponuda za dobivanje koncesije za postavu pokretnog štanda za prezentaciju brodskih izleta za obavljanje djelatnosti pomorskog prijevoza putnika“.

* 1. **Rok za predaju ponuda**

Rok za predaju ponuda je **28. veljače 2025. godine do 10:00 sati**, bez obzira na način dostave. Nepotpune ponude i ponude zaprimljene izvan roka neće se razmatrati.

* 1. **Rok valjanosti ponude**

Rok valjanosti ponude je 90 od dana otvaranja ponuda. Naručitelj će odbaciti, kao neodgovarajuću, ponudu s kraćim rokom valjanosti.

* 1. Ponuda koja ne sadrži sve priloge iz točke 8.1. ove Obavijesti smatrat će se nepotpunom i neće se razmatrati.
  2. Ponude ponuditelja koji imaju nepodmirena dospjela dugovanja prema Lučkoj upravi Zadar smatrat će se neprihvatljivima i neće se razmatrati.

1. Ponuda Zajednica ponuditelja

Zajednica ponuditelja je udruženje dva ili više gospodarskih subjekata koje nema pravni subjektivitet i koja je dostavila zajedničku ponudu za dodjelu ugovora o koncesiji.

Ponuda zajednice ponuditelja mora sadržavati naznaku člana zajednice ponuditelja koji je ovlašten za komunikaciju i korespondenciju s davateljem koncesije.

Kod ponuda zajednice ponuditelja svaki od članova zajednice ponuditelja mora prikazati koji će dio ugovora o koncesiji izvršavati.

Ako u ovom postupku davanja koncesije bude odabrana ponuda zajednice ponuditelja, davatelj koncesije može poslije odabira od članova zajednice ponuditelja zahtijevati određeni pravni oblik u mjeri u kojoj je to potrebno za zadovoljavajuće izvršenje ugovora (*npr. međusobni sporazum, ugovor o poslovnoj suradnji ili slično*).

Ako u ovom postupku davanja koncesije bude odabrana ponuda zajednice ponuditelja, ugovor o koncesiji s davateljem koncesije sklapaju svi članovi zajednice ponuditelja.

Odgovornost ponuditelja iz zajednice ponuditelja je solidarna.

Osnove za isključenje ponude iz Poglavlja 4. ove Dokumentacije za nadmetanje utvrđuju se za sve članove zajednice ponuditelja pojedinačno. Ako su ispunjeni uvjeti za isključenje bilo kojeg člana zajednice ponuditelja, isključit će se svi članovi zajednice ponuditelja.

Zajednica ponuditelja može se osloniti na sposobnost članova zajednice ponuditelja ili drugih subjekata u skladu s uvjetima iz ove Dokumentacije za nadmetanje ako je tako propisano u pojedinom poglavlju Dokumentacije za nadmetanje.

1. Pregled i ocjena ponude, donošenje odluke i pravna zaštita
   1. **Otvaranje ponuda**

Otvaranje ponuda obaviti će se u prostorijama Lučke uprave Zadar (zgrada terminala, 1. kat), Gaženička cesta 28 C, 23000 Zadar, **dana 28. veljače 2025. godine u 10:30 sati.**

Otvaranje ponude provodi Stručno povjerenstvo za koncesije. Na otvaranju ponude mora biti prisutno najmanje dvoje članova Stručnog povjerenstva. Pravo sudjelovanja na otvaranju ponuda imaju samo ovlašteni predstavnici ponuditelja i stručno povjerenstvo za koncesiju.

* 1. **Pregled ponuda**
     1. **Pojašnjenje i upotpunjavanje sadržaja (elemenata) ponude**

U postupku pregleda i ocjene ponuda sve do donošenja odluke o davanju koncesije odnosno odluke o poništenju postupka davanja koncesije, Davatelj koncesije može zaključkom pozvati ponuditelje da pisano pojasne ili dopune ponudu koju su predali u primjerenom roku koji ne smije biti kraći od pet niti duži od deset dana.

Pojašnjenja ili dopuna ponuda smije se odnositi samo na nejasnoće, manje nedostatke ili pogreške koji su uklonjive. Pojašnjenje ili dopuna ne smije ne smije rezultirati izmjenom ponude ili dostavljenih dokumenata, nego samo dopunu ili pojašnjenje već dostavljenih dokumenata. Traženje pojašnjenja ili dopuna ponuda ne smije imati učinak diskriminacije, nejednakog tretmana gospodarskih subjekata ili pogodovanja pojedinom gospodarskom subjektu u postupku davanja koncesije.

* + 1. **Odbijanje ponude**

Ako ponuditelj ne dostavi pojašnjenja ili dopune svoje ponude u roku koji je odredio Davatelj koncesije, isti će rješenjem odbiti takvu ponudu kao neurednu.

Rješenja o odbijanju ponude može se pobijati žalbom protiv odluke o davanju koncesije, odnosno odluke o poništenju postupka davanja koncesije.

* 1. **Ocjena ponuda**

**Kriterij za odabir najpovoljnije ponude**

Za odabir najpovoljnijeg ponuditelja primjenjuju se odredbe Uredbe o postupku davanja koncesija na pomorskom dobru (NN 23/04, 101/04, 39/06, 63/08, 125/10, 102/11, 83/12, 10/17, 83/23).

Odabir najpovoljnije ponude obavit će se prema sljedećem kriteriju i načinu bodovanja:

* Najviši ponuđeni iznos stalnog dijela koncesijske naknade

Ako su dvije ili više valjanih ponuda jednako rangirane prema kriteriju za odabir najpovoljnije ponude, Davatelj koncesije odabrat će ponudu koja je zaprimljena ranije.

* 1. **Pravo davatelja koncesije na neprihvaćanje ponuda**

Davatelj koncesije ima pravo neprihvaćanja pristiglih ponuda o čemu će biti obaviješteni svi sudionici postupka.

* 1. **Donošenje odluke**

Stručno povjerenstvo za koncesije pregledava i ocjenjuje pristigle ponude i utvrđuje prijedlog odluke o odabiru najpovoljnijeg ponuditelja za davanje koncesije ili prijedlog odluke o poništenju postupka davanja koncesije, uz obrazloženje istih.

Prijedlog odluke iz stavka 1. Ovog članka dostavlja se Upravnom vijeću Lučke uprave Zadar koje donosi odluku o odabiru najpovoljnijeg ponuditelja ili odluku o poništenju postupka davanja koncesije. Rok za donošenje odluke o odabiru najpovoljnijeg ponuditelja iznosi 60 dana od isteka roka za dostavu ponuda.

U slučaju odabira najpovoljnijeg ponuditelja, istom će se ponuditi potpisivanje Ugovora o koncesiji, a o donesenoj odluci ostali ponuditelji biti će obaviješteni bez odgode preporučenom pošiljkom s povratnicom.

U slučaju donošenja odluke o poništenju postupka davanja koncesije primjenjuju se odredbe članka 38. Zakona o koncesijama.

* 1. **Pravna zaštita**

Protiv odluke o davanju koncesije ili odluke o poništenju postupka davanja koncesije može se izjaviti žalba. Žalba se izjavljuje Državnoj komisiji za kontrolu postupaka javne nabave, Ulica grada Vukovara 23/V, 10000 Zagreb, pisanom obliku.

Žalba se dostavlja neposredno, putem ovlaštenog davatelja poštanskih usluga ili elektroničkim sredstvima komunikacije putem međusobno povezanih informacijskih sustava Državne komisije i EOJN RH.

Žalitelj je obvezan primjerak žalbe dostaviti Davatelju koncesije u roku za žalbu.

Žalba se izjavljuje u roku od deset dana, i to od dana:

1. objave poziva na nadmetanje, u odnosu na sadržaj poziva ili dokumentacije o nabavi
2. objave obavijesti o ispravku, u odnosu na sadržaj ispravka
3. objave izmjene dokumentacije o nabavi, u odnosu na sadržaj izmjene dokumentacije
4. otvaranja ponuda u odnosu na propuštanje naručitelja da valjano odgovori na pravodobno dostavljen zahtjev dodatne informacije, objašnjenja ili izmjene dokumentacije o nabavi te na postupak otvaranja ponuda
5. primitka odluke o odabiru ili poništenju, u odnosu na postupak pregleda, ocjene i odabira ponuda, ili razloge poništenja.

Žalitelj koji je propustio izjaviti žalbu u određenoj fazi otvorenog postupka javne nabave nema pravo na žalbu u kasnijoj fazi postupka za prethodnu fazu

1. Ugovor o koncesiji
   1. **Sklapanje ugovora o koncesiji**

Ugovor o koncesiji ne može se sklopiti prije isteka razdoblja mirovanja, koje iznosi 15 dana od dana dostave odluke o davanju koncesije svakom ponuditelju. Razdoblje mirovanja primjenjuje se i u slučaju zaprimanja samo jedne ponude.

Odabrani najpovoljniji ponuditelj će Davatelju koncesije prije sklapanja ugovora o koncesiji dostaviti bjanko zadužnice u visini dvogodišnje ponuđene koncesijske naknade, kao jamstva za uredno izvršenje ugovora o koncesiji.

Davatelj koncesije odabranom najpovoljnijem ponuditelju nudi sklapanje ugovora o koncesiji najkasnije u roku od deset dana od isteka razdoblja mirovanja, odnosno deset dana od dana kada je odluka o davanju koncesije postala izvršna.

Ugovor o koncesiji sastavlja se u pisanom obliku, a potpisuju ga ovlaštena osoba Davatelja koncesije i odabrani najpovoljniji ponuditelj.

Ako odabrani ponuditelj u ostavljenom roku ne pristupi sklapanju ugovora o koncesiji, davatelj koncesije može staviti izvan snage odluku o odabiru najpovoljnijeg ponuditelja, odnosno davanju koncesije te koncesiju dodijeliti sljedećem najpovoljnijem ponuditelju ili poništiti postupak davanja koncesije.

* 1. **Sadržaj ugovora o koncesiji**

Ugovor o koncesiji sklapa se u sadržaju na temelju nacrta koji je sastavni dio ove DZN označen kao **Prilog F.**

Prije sklapanja ugovora o koncesiji Davatelj koncesije i odabrani ponuditelj mogu pregovarati oko izmjene teksta ugovora o koncesiji u dijelu koji nije definiran odlukom o davanju koncesije i ovom Dokumentacijom za nadmetanje.

1. Obrasci, predlošci izjava i prikaz pozicija
2. Obrazac 1 - Ponudbeni list ponuditelja
3. Obrazac 2 - Ponudbeni list Zajednice ponuditelja
4. Prilog A - Izjava da ponuditelj nije pravomoćnom presudom osuđena za kaznena djela te da nije u postupku likvidacije, odnosno da nije obustavio svoje poslovne aktivnosti
5. Prilog B - Izjava da su do dana podnošenja ponude podmirene sve obveze iz prijašnjih koncesija, ako ih je imao, odnosno Izjavom da do sada nije imao koncesiju.
6. Prilog C - Izjava da mu u pet godina koje prethode danu podnošenja ponude nije oduzimana koncesija za gospodarsko korištenje pomorskog dobra, ako ih je imao, odnosno Izjavom da do sada nije imao koncesiju.
7. Prilog D - Izjava da nije koristio pomorsko dobro bez valjane pravne osnove i/ili uzrokovao štetu na pomorskom dobru, ako prethodno ne plati naknadu štete ili naknadu zbog stjecanja bez osnove, s tim da visina naknade štete ne može biti manja od naknade za koncesiju, koju bi bio dužan platiti ovlaštenik koncesije da pomorsko dobro koristi na temelju valjane pravne osnove.
8. Prilog E - Izjava ponuditelja o prihvaćanju svih uvjeta iz Dokumentacije
9. Prilog F - Nacrt ugovora o Ugovora o koncesiji
10. Prikaz pozicija štandova

**OBRAZAC 1**

Ponudbeni list Ponuditelja

|  |  |
| --- | --- |
| Naziv ponuditelja |  |
| Adresa sjedišta |  |
| OIB |  |
| IBAN |  |
| Telefon |  |
| E-mail |  |
| Adresa za dostavu pošte |  |
| Kontakt osoba |  |

**P O N U D A**

u postupku davanja koncesije na području putničke luke Zadar za postavu pokretnog štanda za prezentaciju brodskih izleta za obavljanje djelatnosti pomorskog prijevoza putnika

1. **Godišnji stalni dio naknade za koncesiju (u EUR)**

|  |  |  |
| --- | --- | --- |
| Liburnska obala | | |
| Pozicija štanda | Početni iznos | Ponuđeni iznos |
| Štand broj 1 | 5.800,00 |  |
| Štand broj 2 | 2.800,00 |  |
| Štand broj 3 | 2.200,00 |  |
| Štand broj 4 | 2.200,00 |  |
| Štand broj 5 | 2.200,00 |  |
| Štand broj 6 | 2.200,00 |  |
| Štand broj 7 | 2.200,00 |  |
| Štand broj 8 | 2.200,00 |  |
| Štand broj 9 | 2.200,00 |  |
| Štand broj 10 | 2.800,00 |  |

|  |  |  |
| --- | --- | --- |
| Istarska obala | | |
| Pozicija štanda | Početni iznos | Ponuđeni iznos |
| Štand broj 11 | 4.000,00 EUR |  |

1. **Rok valjanosti ponude**

|  |
| --- |
| Rok valjanosti ponude od dana otvaranja ponuda |
| 90 dana |

**Napomena:**

Ponuditelj ispunjava ponuđeni iznos godišnjeg stalnog dijela koncesijske naknade u rubriku **Ponuđeni iznos, samo za onu jednu poziciju štanda za koju daje ponudu. Ostale pozicije ne ispunjava.**

**PONUDITELJ**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

(osoba ovlaštena za zastupanje)

M.P.

U\_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_ 2025. godine.

**OBRAZAC 2/2**

Ponudbeni list Zajednice ponuditelja

|  |  |
| --- | --- |
| Naziv člana zajednice ponuditelja |  |
| Adresa sjedišta |  |
| OIB |  |
| IBAN |  |
| Telefon |  |
| E-mail |  |
| Adresa za dostavu pošte |  |
| Kontakt osoba |  |

**1. DIO UGOVORA O KONCESIJI KOJI ĆE IZVRŠAVATI ČLAN ZAJEDNICE PONUDITELJA**

|  |
| --- |
|  |

**2. SUGLASNOST ZA PREDSTAVLJANJE ZAJEDNICE PONUDITELJA**

Za predstavljanje Zajednice ponuditelja i potpis ponude u postupku davanja koncesije ovlašćuje se član Zajednice ponuditelja:

|  |
| --- |
|  |

**3. IZJAVA O SUGLASNOSTI ZA PODNOŠENJE PONUDE**

|  |
| --- |
| Izjavljujemo da smo suglasni s ponudom za dodjelu ugovora o koncesiji koju je u ime Zajednice ponuditelja koje smo član podnio član Zajednice ponuditelja iz točke 2. ovog ponudbenog lista te da u cijelosti prihvaćamo prava i obveze koje nastaju dostavom ponude.  Obvezujemo se u slučaju izbora zajednice ponuditelja koje smo član kao najpovoljnijeg ponuditelja prema zahtjevu davatelja koncesije s drugim članovima zajednice ponuditelja uspostaviti određeni pravni oblik u mjeri u kojoj je to potrebno za zadovoljavajuće izvršenje ugovora (npr. međusobni sporazum, ugovor o poslovnoj suradnji ili slično). |

**ZA ČLANA ZAJEDNICE PONUDITELJA**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

(osoba ovlaštena za zastupanje)

*NAPOMENA: Obrazac 2/1 ispunjava svaki član Zajednice ponuditelja*

**Prilog A**

|  |  |
| --- | --- |
| Naziv ponuditelja |  |
| Adresa sjedišta |  |
| OIB |  |
| Datum |  |

Na temelju Poglavlja 4. Dokumentacije za nadmetanje, ponuditelj daje

**I Z J A V U**

Kojom ja, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

(ime i prezime, adresa stanovanja, OIB)

kao osoba ovlaštena po zakonu za zastupanje pravne osobe ponuditelja

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

(naziv i adresa ponuditelja, OIB)

1. Pod materijalnom i kaznenom odgovornošću, izjavljujem da niti ja osobno, niti gore navedeni gospodarski subjekt koji ima poslovni nastan u Republici Hrvatskoj ili osoba koja je član upravnog, upravljačkog ili nadzornog tijela ili ima ovlasti zastupanja, donošenja odluka ili nadzora toga gospodarskog subjekta i koja je državljanin Republike Hrvatske nismo pravomoćnom presudom osuđeni za:

a) sudjelovanje u zločinačkoj organizaciji, na temelju

– članka 328. (zločinačko udruženje) i članka 329. (počinjenje kaznenog djela u sastavu zločinačkog udruženja) Kaznenog zakona

– članka 333. (udruživanje za počinjenje kaznenih djela), iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

b) korupciju, na temelju

– članka 252. (primanje mita u gospodarskom poslovanju), članka 253. (davanje mita u gospodarskom poslovanju), članka 254. (zlouporaba u postupku javne nabave), članka 291. (zlouporaba položaja i ovlasti), članka 292. (nezakonito pogodovanje), članka 293. (primanje mita), članka 294. (davanje mita), članka 295. (trgovanje utjecajem) i članka 296. (davanje mita za trgovanje utjecajem) Kaznenog zakona

– članka 294.a (primanje mita u gospodarskom poslovanju), članka 294.b (davanje mita u gospodarskom poslovanju), članka 337. (zlouporaba položaja i ovlasti), članka 338. (zlouporaba obavljanja dužnosti državne vlasti), članka 343. (protuzakonito posredovanje), članka 347. (primanje mita) i članka 348. (davanje mita) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

c) prijevaru, na temelju

– članka 236. (prijevara), članka 247. (prijevara u gospodarskom poslovanju), članka 256. (utaja poreza ili carine) i članka 258. (subvencijska prijevara) Kaznenog zakona

– članka 224. (prijevara), članka 293. (prijevara u gospodarskom poslovanju) i članka 286. (utaja poreza i drugih davanja) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

d) terorizam ili kaznena djela povezana s terorističkim aktivnostima, na temelju

– članka 97. (terorizam), članka 99. (javno poticanje na terorizam), članka 100. (novačenje za terorizam), članka 101. (obuka za terorizam) i članka 102. (terorističko udruženje) Kaznenog zakona

– članka 169. (terorizam), članka 169.a (javno poticanje na terorizam) i članka 169.b (novačenje i obuka za terorizam) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

e) pranje novca ili financiranje terorizma, na temelju

– članka 98. (financiranje terorizma) i članka 265. (pranje novca) Kaznenog zakona

– članka 279. (pranje novca) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

f) dječji rad ili druge oblike trgovanja ljudima, na temelju

– članka 106. (trgovanje ljudima) Kaznenog zakona

– članka 175. (trgovanje ljudima i ropstvo) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.).

1. da je gospodarski subjekt koji nema poslovni nastan u Republici Hrvatskoj ili osoba koja je član upravnog, upravljačkog ili nadzornog tijela ili ima ovlasti zastupanja, donošenja odluka ili nadzora tog gospodarskog subjekta i koja nije državljanin Republike Hrvatske pravomoćnom presudom osuđena za kaznena djela iz točke 1. podtočaka a) do f) ovoga stavka i za odgovarajuća kaznena djela koja, prema nacionalnim propisima države poslovnog nastana gospodarskog subjekta, odnosno države čiji je osoba državljanin, obuhvaćaju razloge za isključenje iz članka 57. stavka 1. točaka (a) do (f) Direktive 2014/24/EU.
2. da nad gospodarskim subjektom nije otvoren stečajni postupak, odnosno da njime ne upravlja osoba postavljena od strane nadležnog suda, da nije u nagodbi s vjerovnicima ili se nalazi u sličnom postupku prema propisima države poslovnog nastana gospodarskog subjekta;

**PONUDITELJ / ČLAN ZAJEDNICE PONUDITELJA**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

(osoba ovlaštena za zastupanje)

U\_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_ 2025. godine.

**Prilog B**

|  |  |
| --- | --- |
| Naziv ponuditelja |  |
| Adresa sjedišta |  |
| OIB |  |
| Datum |  |

Na temelju Poglavlja 4. i 6. Dokumentacije za nadmetanje, ponuditelj daje

**I Z J A V U**

Kojom ja, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

(ime i prezime, adresa stanovanja, OIB)

kao osoba ovlaštena po zakonu za zastupanje pravne osobe ponuditelja

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

(naziv i adresa ponuditelja, OIB)

pod materijalnom i kaznenom odgovornošću izjavljujem da

1. je Ponuditelj ispunio sve obveze iz prijašnjih koncesija koje je imao
2. Ponuditelj do sada nije imao drugih koncesija.

**PONUDITELJ / ČLAN ZAJEDNICE PONUDITELJA**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

(osoba ovlaštena za zastupanje)

U\_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_ 2025. godine.

**Prilog C**

|  |  |
| --- | --- |
| Naziv ponuditelja |  |
| Adresa sjedišta |  |
| OIB |  |
| Datum |  |

Na temelju Poglavlja 4. i 6. Dokumentacije za nadmetanje, ponuditelj daje

**I Z J A V U**

Kojom ja, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

(ime i prezime, adresa stanovanja, OIB)

kao osoba ovlaštena po zakonu za zastupanje pravne osobe ponuditelja

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

(naziv i adresa ponuditelja, OIB)

pod materijalnom i kaznenom odgovornošću izjavljujem da

1. Ponuditelju u pet godina koje prethode danu podnošenja ponude nije oduzimana koncesija za gospodarsko korištenje pomorskog dobra
2. Ponuditelj do sada nije imao drugih koncesija.

**PONUDITELJ / ČLAN ZAJEDNICE PONUDITELJA**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

(osoba ovlaštena za zastupanje)

U\_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_ 2025. godine.

**Prilog D**

|  |  |
| --- | --- |
| Naziv ponuditelja |  |
| Adresa sjedišta |  |
| OIB |  |
| Datum |  |

Na temelju Poglavlja 4. i 6. Dokumentacije za nadmetanje, ponuditelj daje

**I Z J A V U**

Kojom ja, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

(ime i prezime, adresa stanovanja, OIB)

kao osoba ovlaštena po zakonu za zastupanje pravne osobe ponuditelja

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

(naziv i adresa ponuditelja, OIB)

pod materijalnom i kaznenom odgovornošću izjavljujem da

Ponuditelj nije koristio pomorsko dobro bez valjane pravne osnove i/ili uzrokovao štetu na pomorskom dobru, a da prethodno nije platio naknadu štete ili naknadu zbog stjecanja bez osnove, s tim da visina naknade štete nije bila manja od naknade za koncesiju, koju bi bio dužan platiti ovlaštenik koncesije da pomorsko dobro koristi na temelju valjane pravne osnove

**PONUDITELJ / ČLAN ZAJEDNICE PONUDITELJA**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

(osoba ovlaštena za zastupanje)

U\_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_ 2025. godine.

**Prilog E**

|  |  |
| --- | --- |
| Naziv ponuditelja |  |
| Adresa sjedišta |  |
| OIB |  |
| Datum |  |

Na temelju Poglavlja 8. Dokumentacije za nadmetanje, ponuditelj daje

**I Z J A V U**

Kojom ja, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

(ime i prezime, adresa stanovanja, OIB)

kao osoba ovlaštena po zakonu za zastupanje pravne osobe ponuditelja

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

(naziv i adresa ponuditelja, OIB)

pod materijalnom i kaznenom odgovornošću izjavljujem da

smo, ja kao ovlaštena osoba, te Ponuditelj kojeg zastupam, pročitali i proučili sve odredbe iz Dokumentacije za nadmetanje sa prilozima, da smo s istima upoznati, odnosno da smo iste u potpunosti razumjeli.

Nadalje, izjavljujemo da prihvaćamo sve uvjete iz predmetne Dokumentacije za nadmetanje sa prilozima i obvezujemo se da ćemo, ukoliko naša ponuda bude odabrana, izvršiti Ugovor o koncesiji u skladu s njegovim odredbama.

**PONUDITELJ / ČLAN ZAJEDNICE PONUDITELJA**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

(osoba ovlaštena za zastupanje)

U\_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_ 2025. godine.

**Prilog F - Nacrt Ugovora o koncesiji**

Na temelju članka 54. i članka 56. Zakona o koncesijama (NN 69/17, 107/20), članka 19. točka 17. Statuta Lučke uprave Zadar i Odluke \_\_\_\_\_ o odabiru najpovoljnijeg ponuditelja za koncesiju za gospodarsko korištenje pomorskog dobra na području putničke luke Zadar za postavu pokretnog štanda za prezentaciju brodskih izleta za obavljanje djelatnosti pomorskog prijevoza putnika,

Lučka uprava Zadar, Gaženička cesta 28 C, 23 000 Zadar, OIB: 03457471323 koju zastupa ravnatelj \_\_\_\_\_\_\_\_\_\_\_\_\_\_\_\_\_\_\_\_\_\_ (u daljnjem tekstu: Davatelj koncesije)

i

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, OIB: \_\_\_\_\_\_\_\_\_\_\_\_\_\_, koju zastupa\_\_\_\_\_\_\_\_\_\_\_\_\_\_\_\_\_\_\_\_

(u daljnjem tekstu: Koncesionar)

sklopili su sljedeći:

**U G O V O R**

o koncesiji za gospodarsko korištenje pomorskog dobra na području putničke luke Zadar za postavu pokretnog štanda za prezentaciju brodskih izleta za obavljanje djelatnosti pomorskog prijevoza putnika

**Članak 1.**

Ovim Ugovorom uređuju se prava i obveze ugovornih strana u skladu s pozitivnim propisima, Odlukom Upravnog vijeća Lučke uprave Zadar o davanju koncesije br. \_\_\_\_\_/2025 od \_\_\_\_\_\_\_\_\_\_ 2025. godine te odredbama ovog Ugovora.

Na pitanja koja nisu uređena ovim Ugovorom primjenjuju se odredbe Zakona o pomorskom dobru i morskim lukama („Narodne novine“ broj 83/23), Zakona o koncesijama („Narodne novine“ br. 69/17, 107/20) te Zakona o obveznim odnosima („Narodne novine“ br. 35/05, 41/08, 125/11, 78/15, 29/18, 126/21, 114/22, 156/22, 155/23).

**Vrsta i predmet koncesije**

**Članak 2.**

Vrsta koncesije je koncesija za pomoćne lučke djelatnosti.

Glavni predmet koncesije je postava pokretnog štanda za prezentaciju brodskih izleta za obavljanje djelatnosti pomorskog prijevoza putnika na lučkom području putničke luke Zadar.

Ovim ugovorom Lučka uprava Zadar daje fizičkoj / pravnoj osobi \_\_\_\_\_\_\_\_\_\_\_\_\_\_\_\_\_\_\_\_\_ koncesiju za gospodarsko korištenje pomorskog dobra na području putničke luke Zadar za postavu pokretnog štanda i to na Poziciji br. \_\_\_\_\_ na \_\_\_\_\_\_\_\_\_\_\_\_ za prezentaciju brodskih izleta za obavljanje djelatnosti pomorskog prijevoza putnika.

Površina prostora koja se daje na korištenje iznosi najviše 2,40 m2 odnosno 2,00 m x 1,20 m. Maksimalne dimenzije radne plohe štanda iznose 1,50 m x 0,60 m.

**Članak 3.**

Koncesija se daje na određeno vrijeme od \_\_\_\_\_\_\_\_\_\_\_\_ do \_\_\_\_\_\_\_\_\_\_\_\_ godine.

Period postave štanda odobrava se isključivo u razdoblju od 7 (sedam) mjeseci svake godine odnosno:

1. od 01. travnja 2025. do 31. listopada 2025. godine,
2. od 01. travnja 2026. do 31. listopada 2026. godine.

Rok na koji je koncesija dana ne može se produljiti, osim u slučajevima propisanim Zakonom o koncesijama („Narodne novine“ br. 69/17, 107/20).

Ugovor o koncesiji može prestati prije isteka roka na koji je koncesija dana sukladno odredbama Zakona o koncesijama („Narodne novine“ br. 69/17, 107/20), posebnim propisima i odredbama ovog Ugovora.

**Članak 4.**

Koncesionar se obvezuje obavljati djelatnost koja je predmet koncesije, u skladu s propisima Republike Hrvatske o zaštiti, posebice protupožarnoj zaštiti, zaštiti na radu, te zaštiti prirodnog i radnog okoliša, kao i normativnim aktima Davatelja koncesije.

**Članak 5.**

U skladu s Odlukom, koncesionar je dužan na ime gospodarskog korištenja pomorskog dobra plaćati godišnju koncesijsku naknadu koja se utvrđuje se kako slijedi:

* Stalni dio godišnje koncesijske naknade iznosi \_\_\_\_\_\_\_\_\_\_\_ eura, (slovima: \_\_\_\_\_\_\_\_\_\_\_ eura), a plaća se unaprijed jednom godišnje i to najkasnije do 31. siječnja tekuće godine za tu godinu. U godini početka koncesije, stalni dio godišnje koncesijske naknade plaća se razmjerno vremenu trajanja koncesije te godine i plaća se u roku od 15 dana od ispostavljenog računa Davatelja koncesije.
* Naknadu za koncesiju (stalni dio) Ovlaštenik koncesije će platiti na račun Državnog proračuna/Ministarstvo financija, Katančićeva 5, 10000 Zagreb:

**IBAN:** HR1210010051863000160

uz obveznu naznaku modela **HR63** i poziva na broj **5134-51271-ID broj** koji će biti dodijeljen od strane Registra koncesija Ministarstva financija a biti će naznačen na ispostavljenom računu Davatelja koncesije.

U slučaju zakašnjenja s plaćanjem naknade za koncesiju u rokovima utvrđenim ovim Ugovorom, Koncesionar je dužan platiti zakonsku zateznu kamatu sukladno pozitivnim propisima.

**Članak 6.**

Koncesionar se obvezuje površinu prostora iz članka 2. koristiti isključivo za prezentaciju brodskih izleta na lokaciji koja je istim predviđena. Prezentacija brodskih izleta može se vršiti isključivo za brod koji je naveden u Dokumentaciji za nadmetanje. Pozicija prostora označena je Prikazom pozicija štandova koji je sastavni dio ovog Ugovora. Korištenje prostora izvan dimenzija koje su utvrđene ovim Ugovorom, davanje prostora ili dijela prostora na korištenje drugoj pravnoj ili fizičkoj osobi, osnova je za raskid Ugovora. Izričito se zabranjuje postavljanje bilo kakvih reklamnih sadržaja, panoa, suncobrana ili ostalih sadržaja bez suglasnosti Davatelja koncesije.

**Članak 7.**

Davatelj koncesije zadržava pravo da tijekom razdoblja koncesijskog perioda, a zbog mogućih obveza za potrebe organizacije događaja i/ili manifestacija koje će se odvijati na mjestu ili u neposrednoj blizini postavljenih štandova, izvanredno i iznimno za vrijeme trajanja navedenih događaja, privremeno zamijeni pozicije postavljenih štandova, alternativnim rješenjima u neposrednoj blizini.

Smatra se da je Koncesionar upoznat s činjenicom da se na području Istarske obale vrši ukrcaj/iskrcaj putnika za prijevoz gostiju s kruzera na odredišne destinacije te kao takvo u cijelosti prihvaća i razumije.

**Članak 8.**

Koncesionar ima pravo i dužnost obavljati djelatnost predmeta koncesije na prostoru u obuhvatu koncesije sukladno pravilima struke i s pažnjom dobrog gospodarstvenika. Korištenje površine za obavljanje djelatnosti koja nije predmet ove koncesije osnova je za raskid Ugovora.

Pored uvjeta navedenih u ovom Ugovoru, koncesionar se obvezuje poštivati sve propise Republike Hrvatske, uključujući i one koje se odnose na red u luci.

**Članak 9.**

Koncesionar je obvezan, sukladno odredbi članka 55. Zakona o koncesijama, Davatelju koncesije prije sklapanja ovog ugovora dostaviti bjanko zadužnice u visini dvogodišnje ponuđene koncesijske naknade, kao jamstva za uredno izvršenje ugovora o koncesiji.

Ugovor o koncesiji neće biti sklopljen, odnosno neće stupiti na snagu ako jamstvo osiguranja iz stavka 1. ovoga članka ne bude dostavljeno Davatelju koncesije u navedenom roku.

**Prestanak Ugovora o koncesiji**

**Članak 10.**

Ovaj Ugovor redovito prestaje ispunjenjem i istekom roka na određeno vrijeme na koji je sklopljen. Ovaj Ugovor prestaje i prije isteka roka na koji je sklopljen u slučajevima prestanka koncesije utvrđenim zakonom kojim se uređuju koncesije i posebnim zakonom, te odredbama ovog Ugovora.

Koncesija prestaje:

* ispunjenjem zakonskih uvjeta;
* raskidom ovog Ugovora zbog javnog interesa;
* jednostranim raskidom ovog Ugovora;
* pravomoćnošću sudske odluke kojom se ovaj Ugovor utvrđuje ništetnim ili se poništava;
* u slučajevima određenima ovim Ugovorom;
* u slučajevima određenima posebnim zakonom.

Koncesija prestaje ispunjenjem zakonskih uvjeta:

* istekom roka na koji je dana, osim ako drukčije nije određeno ovim Ugovorom i zakonom kojim se uređuju koncesije;
* smrću fizičke osobe Koncesionara, odnosno prestankom pravne osobe Koncesionara, osim ako drukčije nije određeno ovim Ugovorom i zakonom kojim se uređuju koncesije;
* ukidanjem, poništavanjem ili proglašavanjem ništavnom odluke o davanju koncesije, u razdoblju nakon ovog Ugovora.

Ovaj Ugovor može se odlukom Davatelja koncesije raskinuti u cijelosti ili djelomično, ako Hrvatski sabor odlukom odredi da to zahtijeva javni interes.

Ako se ovaj Ugovor raskida djelomično, Koncesionar može u roku od trideset dana od dana primitka odluke o raskidu Davatelja koncesije zatražiti raskid ovog Ugovora cijelosti.

U slučaju raskida ovog Ugovora na temelju ovoga članka Koncesionar ima pravo na naknadu štete u skladu s općim odredbama obveznog prava.

Davatelj koncesije može jednostranom odlukom raskinuti ovaj Ugovor u sljedećim slučajevima:

* ako Koncesionar nije platio naknadu za koncesiju više od dva puta uzastopno ili općenito neuredno plaća naknadu za koncesiju;
* ako Koncesionar ne obavlja radove i/ili ne pruža usluge prema standardima kvalitete za takve radove, odnosno usluge kako su utvrđeni ovim Ugovorom, posebnim zakonom i drugim propisima kojima se uređuje predmet koncesije;
* ako Koncesionar ne provodi propisane mjere i radnje nužne radi zaštite općeg, odnosno javnog dobra, te radi zaštite prirode i kulturnih dobara;
* ako je Koncesionar naveo netočne podatke u ponudi temeljem kojih se utvrđivalo ispunjenje uvjeta sposobnosti određenih u Dokumentaciji za nadmetanje;
* ako Koncesionar svojom krivnjom ne započne s provedbom ovog Ugovora ili njegovog dijela u ugovorenom roku;
* ako Koncesionar obavlja i druge radnje u suprotnosti s ovim Ugovorom ili propušta obaviti dužne radnje utvrđene ovim Ugovorom;
* ako je Koncesionar prenio na treću osobu svoja prava iz ovog Ugovora suprotno njegovim odredbama i zakona kojim se uređuju koncesije;
* ako Koncesionar ne dostavi novo odgovarajuće jamstvo koje Davatelj koncesije zatraži na temelju članka 38. ovog Ugovora;
* ako se dogodila izmjena ovog Ugovora koja bi zahtijevala provedbu novog postupka davanja koncesije;
* ako je u vrijeme donošenja odluke o davanju koncesije postojao razlog za isključenje Koncesionara;
* ako Sud Europske unije utvrdi, u postupku u skladu s člankom 258. Ugovora o funkcioniranju Europske unije, da Republika Hrvatska nije ispunila svoje obveze u skladu s Ugovorom o funkcioniranju Europske unije i/ili Ugovorom o Europskoj uniji time što je Davatelj koncesije dao koncesiju bez ispunjavanja svojih obveza u skladu s Ugovorom o funkcioniranju Europske unije i/ili Ugovorom o Europskoj uniji i Direktivom iz članka 2. Zakona o koncesijama („Narodne novine“ br. 69/17);
* u drugim slučajevima u skladu s odredbama ovog Ugovora i odredbama zakona kojima se uređuje opći upravni postupak.

Davatelj koncesije može odlukom jednostrano raskinuti ovaj Ugovor u slučaju povrede obveze iz ovog Ugovora.

Prije jednostranog raskida ovog Ugovora Davatelj koncesije će prethodno pisanim putem upozoriti Koncesionara o takvoj svojoj namjeri te odrediti Koncesionaru primjereni rok koji neće biti kraći od pet niti dulji od petnaest dana za otklanjanje razloga za raskid ovog Ugovora i za izjašnjavanje o tim razlozima.

Ako Koncesionar ne otkloni razloge za raskid ovog Ugovora u roku iz prethodnog stavka, Davatelj koncesije raskinut će ovaj Ugovor.

**Članak 11.**

Koncesionar je odgovoran za održavanje prostora koji je predmet koncesije, kao i opreme i inventara koja je koncesionaru nužna za obavljanje djelatnosti koncesije. Koncesionar je dužan, po isteku koncesije, predati prostor Davatelju u stanju u kojemu se nalazio u trenutku primopredaje. Stanje prostora i opreme prilikom primopredaje utvrdit će se primopredajnim zapisnikom. Štetu koju Koncesionar uzrokovao nesavjesnim obavljanjem djelatnosti koja je predmet koncesije obvezan je u cijelosti nadoknaditi Davatelju koncesije.

Pod pojmom održavanja, u smislu ovog članka, podrazumijeva se redovno održavanje prostora, opreme i inventara u vlasništvu Davatelja koncesije u stanju u kojem je predana na korištenje, sve dok to ne predstavlja kompletnu zamjenu za novo.

Prostor za postavu štanda radi zaštite kamene površine na kojoj se isti nalazi, koncesionar je obvezan prekriti zaštitnom podlogom - tepihom plave boje. Istu će osigurati Davatelj koncesije.

Površinu i predmete koji se daju na korištenje, Koncesionar je obvezan održavati uzornim i čistim, ne narušavajući njihov izgled i namjenu.

Svi troškovi koji nastaju temeljem korištenja prostora i obavljanja djelatnosti obveza su Koncesionara.

Davatelj koncesije ne snosi nikakvu odgovornost prema oštećenju ili otuđenju stvari koncesionara.

**Članak 12.**

Ugovorne strane suglasno utvrđuju da za sve što nije riješeno ovim Ugovorom o koncesiji, a u svezi koncesije za postavu pokretnog štanda na Poziciji br. \_\_\_\_\_ za prezentaciju brodskih izleta za obavljanje djelatnosti pomorskog prijevoza putnika, odgovarajuće se primjenjuju odredbe Zakona o pomorskom dobru i morskim lukama i Zakona o koncesijama. Ugovorne strane suglasno utvrđuju da će moguće sporove, koji bi proizašli u svezi provedbe ovog Ugovora, rješavati mirnim putem. Ukoliko to ne bi bilo moguće, ugovaraju nadležnost upravnog suda prema sjedištu Davatelja koncesije.

**Članak 13.**

Ugovor je sastavljen u pet (5) istovjetnih primjeraka, od kojih Davatelj koncesije zadržava tri (3), a Ovlaštenik koncesije dva (2) primjerka Ugovora. Izmjene i dopune Ugovora valjane su jedino ako su sastavljene u pisanom obliku i ako ih potpišu ugovorne strane.

Potpisom ovog Ugovora ugovorne strane potvrđuju da su pročitale njegov sadržaj, da razumiju prava i obveze koje iz njega proizlaze te ih u cijelosti prihvaćaju.

**Ovlaštenik koncesije Davatelj koncesije**

Lučka uprava Zadar

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_